Natinkontinens:
Denne pjece er til dig som tisser i sengen om natten – også kaldet natlig inkontinens. 
Mulige årsager:
· Blæren er endnu ikke stor nok til at rumme al urinen, der dannes om natten. 
· Kroppen producerer for lidt af hormonet ADH, som normalt nedsætter mængden af urin om natten. 
· ”Tissecomputeren” registrerer ikke, at blæren er fuld, og vækker dig derfor ikke. 
· Du drikker for lidt væske om dagen, og for meget før sengetid.
· Forstoppelse eller dårlige afføringsvaner, som kan påvirke blæren.
· Det kan være arveligt betinget.
Hvad kan du selv gøre:
· Drik godt med væske i løbet af dagen. 
· Undgå store mængder væske og meget vandholdig frugt de sidste par timer før sengetid. 
· Hav gode toiletvaner: 
· Tis, når du står op. 
· Gå på toilettet cirka hver 2.-3. time i løbet af dagen. 
· Tis altid før sengetid. 
· Tag dig god tid på toilettet. 
Behandling:
· Blæretræning kan hjælpe, hvis blæren er for lille. 
· Alarmbehandling kan hjælpe ”tissecomputeren” med at reagere, når blæren er fuld. 
· Medicin kan bruges, hvis kroppen producerer for lidt ADH. 
· I nogle tilfælde kan medicin også hjælpe blæren med at rumme mere urin. 
Husk:
Det er ikke din skyld at du bliver våd, det er din blære der driller og den skal lære at det er dig der bestemmer.
Behandling af natlig urininkontinens tager tid, og det er vigtigt ikke at miste modet.
Bedste hilsener Personalet i Børneinkontinensklinikken.
